
Dutkamprosjækta TRUCOM galggá tjielgadit gåktu vuona Duohtavuoda- ja såbadimkommisjåvnnå mij Stuorradikkes nammaduváj jagen 2018, ietjas mandáhtav dålkku ja jåhtuj biedjá.
Prosjækta galggá vuona Duohtavuoda- ja såbadimkommisjåvnå bargov tjielgadit histåvrålasj analijsa baktu gånnå gehtjat gåktu vuona oajválattja li sámij, guojnajt ja vuona-suobmelattjat assimilerim ájgij tjadá. Galggap tjuovvot kommisjåvnå bargov dan doajmmaájge tjadá navti jut analysierip gåktu kommisjåvnnå guládallá unneplågo- ja ieneplågo álmmugij juohkusij. Galggap aj kommisjåvnå rappårtåv ja oajvvadusájt analysierit, ja árvustallat makta kommisjåvnå mandáhtta la ålliduvvam. Vuonarijkka la boares ja sajájduhtedum demokratijja mij ájgij tjadá la garrasit assimilerim unneplåhkoálmmugijt. Prosjevta baktu oadtjop ådå diedojt gåktu máhttá organisierit ja tjadádit prosessav mij såbadahttá stáhtav, ieneplåhkoálmmugav ja álggoálmmugav / unneplågo álmmuga. Prosjevta vuodon galggá åvdep dutkam ja vásádusá duohtavuoda- ja såbadimbargos ietjá stáhtajs, degu Kanada, Ruonáednam ja Australia.
Prosjevta badjásasj ulmme
Prosjevta badjásasj ulmme la dutkat gåktu Vuonarijkka mij la boares demokráhtalasj álkkádusstáhtta, Duohtavuoda- ja såbadimkommisjåvnå nammadime baktu, gæhttjal buorren dahkat majt guhkesájggásasj dárojduhttempolitihkka sámij álggoálmmugin ja nasjonála unneplågoálmmugij vuosstáj la vájkkudam.
Gatjádip: Gåktu ja makkir vuogijn sjaddá vuona duohtavuoda- ja såbadimkommisjåvnnå dilev láhtjet duohtavuohtaj ja såbadibmáj sámij ja guojnaj / vuona suobmelattjaj gaskan avta bielen, ja ieneplåhkoálmmuga gaskan nuppen bielen?

